รัฐบาลไทย-ข่าวทำเนียบรัฐบาล-พสกนิกรชาวเพชรบูรณ์นับพันคน ร่วมใจสวมใส่ชุดสีม่วง ถวายกำลังใจแด่สมเด็จพระกนิษฐาธิราชเจ้า กรมสมเด็จพระเทพรัตนราชสุดา ฯ สยามบรมราชกุมารี ด้วยความจงรักภักดีและสำนึกในพระมหากรุณาธิคุณ
วันอังคารที่ 20 กุมภาพันธ์ 2567
20/02/2567
พสกนิกรชาวเพชรบูรณ์นับพันคน ร่วมใจสวมใส่ชุดสีม่วง ถวายกําลังใจแด่สมเด็จพระกนิษฐาธิราชเจ้า กรมสมเด็จพระเทพรัตนราชสุดา ฯ สยามบรมราชกุมารี ด้วยความจงรักภักดีและสํานึกในพระมหากรุณาธิคุณ
พสกนิกรชาวจังหวัดเพชรบูรณ์นับพันคน ร่วมใจสวมใส่ชุดสีม่วง ถวายกําลังใจแด่สมเด็จพระกนิษฐาธิราชเจ้า กรมสมเด็จพระเทพรัตนราชสุดา ฯ สยามบรมราชกุมารี ด้วยความจงรักภักดีและสํานึกในพระมหากรุณาธิคุณที่มีต่อปวงชนชาวไทย
วันนี้ (20 ก.พ. 67) นายกฤษณ์ คงเมือง ผู้ว่าราชการจังหวัดเพชรบูรณ์ พร้อมด้วย รองผู้ว่าราชการจังหวัดเพชรบูรณ์ นําหัวหน้าส่วนราชการ ข้าราชการ เจ้าหน้าที่ของรัฐ ภาคีเครือข่ายภาคประชาสังคม เอกชน และประชาชนชาวจังหวัดเพชรบูรณ์นับพันคน พร้อมใจสวมใส่ชุดสีม่วง รวมพลังแสดงจุดยืนปกป้องสถาบันพระมหากษัตริย์ และถวายกําลังใจแด่สมเด็จพระกนิษฐาธิราชเจ้า กรมสมเด็จพระเทพรัตนราชสุดา ฯ สยามบรมราชกุมารี ด้วยความจงรักภักดี ณ บริเวณพุทธอุทยานเพชบุระ อําเภอเมืองเพชรบูรณ์ และบริเวณหน้าที่ว่าการอําเภอหล่มสัก จังหวัดเพชรบูรณ์
นายกฤษณ์ คงเมือง ผู้ว่าราชการจังหวัดเพชรบูรณ์ เปิดกรวยกระทงดอกไม้ถวายธูปเทียนแพ เบื้องหน้าพระฉายาลักษณ์สมเด็จพระกนิษฐาธิราชเจ้า กรมสมเด็จพระเทพรัตนราชสุดา ฯ สยามบรมราชกุมารี จากนั้นได้กล่าวถวายพระพรชัยมงคล พร้อมนําพสกนิกรชาวจังหวัดเพชรบูรณ์ทุกหมู่เหล่า ร่วมร้องเพลงสรรเสริญพระบารมี เพื่อแสดงออกถึงความจงรักภักดี ปกป้องสถาบันพระมหากษัตริย์ และร่วมถวายกําลังใจแด่สมเด็จพระกนิษฐาธิราชเจ้า กรมสมเด็จพระเทพรัตนราชสุดา ฯ สยามบรมราชกุมารี ผู้ทรงเป็นที่รักของปวงชนชาวไทย
นายกฤษณ์ คงเมือง ผู้ว่าราชการจังหวัดเพชรบูรณ์ กล่าวว่า พสกนิกรชาวจังหวัดเพชรบูรณ์ต่างน้อมสํานึกในพระมหากรุณาธิคุณอย่างหาที่สุดมิได้ ที่สมเด็จพระกนิษฐาธิราชเจ้า กรมสมเด็จพระเทพรัตนราชสุดา ฯ สยามบรมราชกุมารี ทรงเสด็จปฏิบัติพระราชกรณียกิจในพื้นที่จังหวัดเพชรบูรณ์หลายครั้งตั้งแต่อดีตจนถึงปัจจุบัน อาทิ เสด็จพระราชดําเนินพร้อมพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เยี่ยมเจ้าหน้าที่ที่ได้รับบาดเจ็บจากการปราบปรามผู้ก่อการร้ายคอมมิวนิสต์ในพื้นที่อําเภอเขาค้อ เสด็จพระราชดําเนินทรงประกอบพิธีบรรจุพระบรมสารีริกธาตุที่ปลายยอดจุลมงกุฎและเบิกพระเนตรองค์พระพุทธมหาธรรมราชาเฉลิมพระเกียรติ พุทธอุทยานเพชบุระ เสด็จทรงเปิดศูนย์ราชการจังหวัดเพชรบูรณ์ เสด็จทอดพระเนตรพิธีอุ้มพระดําน้ํา เสด็จพระราชดําเนินติดตามงานโครงการพัฒนาเด็กและเยาวชน โรงเรียนตํารวจตระเวนชายแดนบ้านโป่งตะแบก อําเภอชนแดน และเสด็จพระราชดําเนินไปทรงติดตามการดําเนินงาน ณ ศูนย์เรียนรู้ตามหลักปรัชญาเศรษฐกิจพอเพียง ด้านการเกษตร ค่ายพ่อขุนผาเมือง เป็นต้น
“พระองค์ยังทรงมีพระราชหฤทัยที่เปี่ยมล้นด้วยพระเมตตา และความเอาพระทัยใส่ในชีวิตความเป็นอยู่ของประชาชน ทรงมีพระราชปณิธานที่จะช่วยเหลือผู้ที่ทุกข์ยาก เดือดร้อน โดยไม่เลือกชั้นวรรณะ เผ่าพันธุ์ เชื้อชาติ ศาสนา อํานวยประโยชน์สุข เพื่อบําบัดทุกข์ บํารุงสุข ขจัดปัดเป่าเภทภัยให้แก่อาณาประชาราษฎร์ในทุกถิ่นที่ของผืนแผ่นดินไทย ก่อเกิดประโยชน์อันไพศาลแก่พสกนิกรชาวไทย” นายกฤษณ์ คงเมือง ผู้ว่าราชการจังหวัดเพชรบูรณ์ กล่าว
นายกฤษณ์ คงเมือง ผู้ว่าราชการจังหวัดเพชรบูรณ์ กล่าวในช่วงท้ายว่า พสกนิกรชาวจังหวัดเพชรบูรณ์ ขอน้อมแสดงความจงรักภักดีแด่สมเด็จพระกนิษฐาธิราชเจ้า กรมสมเด็จพระเทพรัตนราชสุดา ฯ สยามบรมราชกุมารี และขอแสดงจุดยืนด้วยชีวิต ด้วยการพิทักษ์ รักษา ปกป้องมิให้บุคคลใดมาดูหมิ่นพระเกียรติของพระองค์ผู้ทรงเป็นมิ่งขวัญของปวงชนชาวไทย และขอเชิญชวนพี่น้องประชาชนคนไทยทั่วทั้งประเทศไทยและทั่วโลก ได้รวมพลังกันในการแสดงความจงรักภักดี ด้วยการน้อมนําแนวพระราชดําริสู่การขับเคลื่อนสร้างคุณประโยชน์แก่ชาติบ้านเมือง อันเป็นการปฏิบัติบูชาน้อมเกล้าฯ ถวายแด่สมเด็จพระกนิษฐาธิราชเจ้า กรมสมเด็จพระเทพรัตนราชสุดา ฯ สยามบรมราชกุมารี ผู้ทรงเป็นที่รักยิ่งของปวงชนชาวไทยตลอดไป